**14/2017**

**פרוטוקול ישיבת וועד שהתקיימה ביום ד' 30 באוגוסט 2017**

הישיבה התקיימה במכון בן גוריון לחקר ישראל והציונות. נקבעה לשעה 21:00 .

**משתתפים**: חברי הועד הנבחר: דובי רול, מיכל ארנון, אייל גילת, אביבה לוי, מיכל מויאל.

**התנצלו:** אדם סלע, גיא רותם.

**נוכחים**: ערן עמר, שוש זילברבוש, אורלי גלעד.

**סדר יום:**

1. **אישור פרוטוקול 13/8/2017.**
2. **הכנה לאישור תב"רים במועצה.**
3. **קביעת יעדים ואסטרטגיה ליישוב.**
4. **פינות מיחזור.**
5. **שונות.**

**דיון:**

1. **אישור פרוטוקול 13/8/2017** – אושר בישיבה הקודמת. מבקשת לעבור על הפרוטוקול האחרון מתאריך 23.08.17 כדי שנוכל לאשרו.
2. **הכנה לאישור תב"רים במועצה** –

אורלי תבקש מאדווה פירוט של התב"ר עבור 600,000 ₪.

חשוב לציין שאישור **חלק** מתב"ר גינון לא ייתן דבר.

משנת 2019 יתחיל קיצוץ רוחבי בתקציבי המועצה. חשוב לדרוש תב"רים במהלך השנתיים הקרובות.

מבקשים להרחיב את תב"ר 6 שילוט ל 130,000 ₪ עבור שילוט רחובות בנוסף לתמרור.

אורלי תבדוק האם ניתן לבקש תב"ר ממשרד התחבורה עבור שילוט תמרור בטיחות.

סדר עדיפות:

1. גינון וניראות .
2. שילוט רחובות ותמרור.
3. **קביעת יעדים ואסטרטגיה ליישוב – ידון בישיבה הבאה.**
4. **פינות מיחזור –**

יש חשיבה מחודשת בנוגע לבניית פינת מיחזור מרכזית (שתיים לכל היותר) ולבטל את כל הנקודות ביישוב.

מושקעת אנרגיה רבה סביב פינות המיחזור ביישוב.

כשתקום פינה אחת ניתן יהיה למחזר בה הכל למעט גזם.

**הצעה להצבעה:**

האם מעוניינים לאחד את כל פינות המיחזור לפינה אחת למעט גזם.

יש להפקיע שטח ייעודי לכך, באחריות אורלי, לזמן יועץ גזם.

**הצבעה**: בעד פה אחד.

לזמן ועדת תכנון שתייעץ בנושא (אביתר הראל, גיליס, סאקיס).

אורלי תפנה למזכירות היישוב כמון לבקש תכנון של פינת המיחזור.

אביבה תעשה סיור עם שמוליק לגבי הגזם ביישוב.

1. **שונות**
* **תרבות** – דובי מבקש את אישור הועד, למינויה של יפעת וגנר כרכזת התרבות ביישוב, בהתנדבות.

בתקציב 2018 מבקשים להגדיר תקציבית רכז תרבות.

כולם מסכימים שיש לחזק את תחום התרבות והקהילה ביישוב.

* **יחידת חילוץ** - יחידת החילוץ מבקשת להקים מבנה ליחידה בכניסה ליישוב.

מבקשים שתוצג לועד הדמיה, כיצד המבנה יראה.

מבקשים להבין כמה רעש ובאילו שעות? הועד יחשוב על העניין. השטח מוגדר כשטח למבני ציבור.

מה המשמעות מבחינת המועצה, זה תקדים, המועצה יכולה להקים במקום נקודת שיטור / מתנדבים...

גם חנייה של מספר רכבים יכולה להוות בעיה.

מבקשים להעלות את הנושא שוב לאחר שיועברו החומרים באופן מסודר.

* **הצל"ח** – אייל מבקש לדון בעובדה שנושאי משרה בחינוך (בי"ס יסודי, תיכון) אינם יכולים להיות חלק ממתנדבי ההצל"ח. מבקשים שגיא רותם יעלה את הנושא בישיבת ההצל"ח.
* **דוכן החתמה** – מיכל ארנון מבקשת להציב שולחן בטכס תפוח בדבש להחתמה לציפהורי לילה.

רשמה: **אורלי גלעד**